title: 1996 m. gruodžio 16 d. Europos Parlamento ir Tarybos direktyva 96/71/EB dėl darbuotojų komandiravimo paslaugų teikimo sistemoje

text:
Svarbus teisinis pranešimas

|

31996L0071

Oficialusis leidinys L 018 , 21/01/1997 p. 0001 - 0006

		Europos Parlamento IR Tarybos Direktyva 96/71/EB1996 m. gruodžio 16 d.dėl darbuotojų komandiravimo paslaugų teikimo sistemojeEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 57 straipsnio 2 dalį ir 66 straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 189b straipsnyje nustatytos tvarkos [3],(1) kadangi pagal Sutarties 3 straipsnio c punktą viena iš Bendrijos užduočių yra panaikinti laisvą asmenų ir paslaugų judėjimą stabdančias kliūtis tarp valstybių narių;(2) kadangi pagal Sutartį, pasibaigus pereinamajam laikotarpiui, teikiant paslaugas draudžiama taikyti bet kokius apribojimus, siejamus su pilietybe ar gyvenamosios vietos reikalavimais;(3) kadangi sukūrus vidaus rinką sudaroma dinamiška aplinka teikti tarpvalstybines paslaugas skatinant vis daugiau įmonių siųsti darbuotojus į laikinas komandiruotes į užsienį atlikti darbų ne tos, kurioje jie nuolatos dirba pagal darbo sutartį, valstybės narės teritorijoje;(4) kadangi paslaugos gali būti teikiamos atliekant darbus įmonės vardu pagal jos nurodymus bei laikantis tos įmonės ir šalies, kuriai paslaugos bus teikiamos, pasirašytos sutarties arba įmonei samdant darbuotojus pagal valstybinę arba privačią sutartį;(5) kadangi, siekiant skatinti bet kokias tarpvalstybines paslaugas, reikia sudaryti sąžiningos konkurencijos sąlygas ir taikyti priemones, garantuojančias darbuotojų teises;(6) kadangi dėl tarpvalstybinio pobūdžio suteikimo darbo santykiams kyla problemų, susijusių su darbo santykiams taikomais teisės aktais; kadangi pačioms šalims turi rūpėti nustatyti numatytus darbo santykius reglamentuojančias sąlygas;(7) kadangi 1980 m. birželio 19 d. Romos konvencija dėl sutartinėms prievolėms taikomos teisės [4], kurią pasirašė 12 valstybių narių, daugumoje valstybių narių įsigaliojo 1991 m. balandžio 1 d.;(8) kadangi minėtosios Konvencijos 3 straipsnyje numatyta, kad paprastai šalys gali laisvai pasirinkti taikytiną teisę; kadangi, kai pasirinkimo nėra, pagal 6 straipsnio 2 dalį sutartį turi reglamentuoti tos valstybės, kurioje darbuotojas nuolatos dirba pagal sutartį, teisė, net jei jis laikinai dirba kitoje valstybėje, arba jei darbuotojas nuolatos nedirba jokioje valstybėje – tos valstybės, kurioje yra įsikūrusi jį įdarbinusi įmonė, teisė, nebent tam tikromis aplinkybėmis minėtoji sutartis yra labiau susijusi su kita valstybe, ir tokiu atveju sutartį turi reglamentuoti tos valstybės teisė;(9) kadangi pagal minėtosios Konvencijos 6 straipsnio 1 dalį darbuotojas dėl šalių pasirinktos teisės neturėtų netekti apsaugos, kuri pagal privalomas teisės normas būtų taikoma tais atvejais, kai nėra pasirinkimo pagal minėtojo straipsnio 2 dalį;(10) kadangi minėtosios Konvencijos 7 straipsnyje nustatyta, kad, esant tam tikroms sąlygoms, kartu su paskelbta taikytina teise gali būti taikomos kitos valstybės privalomos teisės normos, pirmiausia tos valstybės narės, į kurios teritoriją darbuotojas yra laikinai komandiruotas, teisė;(11) kadangi pagal minėtosios Konvencijos 20 straipsnyje nustatytą Bendrijos teisės viršenybės principą ši Konvencija neturi įtakos taikant nuostatas, pagal kurias konkrečiam atvejui yra nustatomi teisės pasirinkimo principai, susiję su sutartinėmis prievolėmis ir kurios yra ar bus įtrauktos į Europos Bendrijų institucijų aktus arba į nacionalinius įstatymus, suderintus įgyvendinant tokius aktus;(12) kadangi Bendrijos teisė netrukdo valstybėms narėms bet kuriam, net ir laikinai jų teritorijoje pagal darbo sutartį dirbančiam asmeniui taikyti savo teisės aktus arba darbdavių ir darbininkų pasirašytas kolektyvines sutartis net ir tuo atveju, kai darbdavys yra įsisteigęs kitoje valstybėje narėje; kadangi Bendrijos teisė nedraudžia valstybėms narėms tinkamomis priemonėmis garantuoti, kad būtų laikomasi šių normų;(13) kadangi, siekiant nustatyti pagrindines minimalią apsaugą užtikrinančias privalomas teisės normas, kurių priimančiojoje valstybėje turi laikytis darbdaviai, komandiruojantys darbuotojus laikiniems darbams į kitos valstybės narės, kurioje paslaugos yra teikiamos, teritoriją, būtina derinti valstybių narių įstatymus; kadangi tokį derinimą galima atlikti tik Bendrijos teisės priemonėmis;(14) kadangi, nepriklausomai nuo darbuotojo komandiruotės trukmės paslaugų, teikėjas turėtų laikytis pagrindinių aiškiai apibrėžtų apsaugos taisyklių;(15) kadangi reikėtų nustatyti, kad tam tikrais aiškiai apibrėžtais gaminių surinkimo ir (arba) instaliavimo atvejais nebūtų taikomos nuostatos dėl minimalių užmokesčio normų ir minimalių mokamų metinių atostogų;(16) kadangi reikėtų lanksčiau taikyti nuostatas dėl minimalių užmokesčio normų ir minimalios mokamų metinių atostogų trukmės; kadangi, kai komandiruotė trunka ne ilgiau kaip mėnesį, valstybės narės, laikydamosi tam tikrų sąlygų, gali daryti išlygas nuostatoms dėl minimalių užmokesčio normų arba numatyti tokios išlygos galimybę kolektyvinėmis sutartimis; kadangi tais atvejais, kai atliktini darbai yra nedideli, valstybės narės gali daryti išlygas nuostatoms dėl minimalių užmokesčio normų ir minimalios mokamų metinių atostogų trukmės;(17) kadangi priimančiojoje valstybėje galiojančios minimalią apsaugą užtikrinančios privalomos teisės normos neturi trukdyti taikyti tų darbo sutarties sąlygų, kurios yra palankesnės darbuotojams;(18) kadangi reikėtų laikytis principo, kad už Bendrijos ribų įsisteigusioms įmonėms neturi būti taikomos sąlygos palankesnės už tas, kurios taikomos kurios nors valstybės narės teritorijoje įsisteigusioms įmonėms;(19) kadangi, nepažeidžiant kitų Bendrijos teisės nuostatų, ši direktyva neįpareigoja suteikti teisinį pripažinimą laikino įdarbinimo įmonėms ir netrukdo valstybėms narėms taikyti savo įstatymų dėl darbuotojų samdos ir dėl laikino įdarbinimo įmonių ne jų teritorijoje įsisteigusioms, tačiau jų teritorijoje paslaugų teikimo sistemoje veikiančioms įmonėms;(20) kadangi ši direktyva nedaro įtakos nei Bendrijos su trečiosiomis šalimis pasirašytoms sutartims, nei valstybių narių įstatymams dėl trečiųjų šalių paslaugų teikėjų patekimo į jų teritorijas; kadangi ši direktyva taip pat nepažeidžia nacionalinių įstatymų dėl trečiųjų šalių darbuotojų atvykimo, gyvenamosios vietos ir galimybės dirbti pagal darbo sutartį;(21) kadangi 1971 m. birželio 14 d. Tarybos reglamente (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje [5], yra pateiktos nuostatos, taikomos socialinės apsaugos pašalpoms ir įmokoms;(22) kadangi ši direktyva nepažeidžia valstybių narių teisės, reglamentuojančios kolektyvinius veiksmus, skirtus verslo ir profesinių sluoksnių interesams ginti;(23) kadangi taikydamos šią direktyvą įvairių valstybių narių kompetentingos institucijos privalo bendradarbiauti; kadangi valstybės narės privalo numatyti tinkamas teisių gynimo priemones, kurių būtų imtasi tais atvejais, kai šios direktyvos nesilaikoma;(24) kadangi būtina garantuoti tinkamą šios direktyvos taikymą ir dėl to imtis priemonių, užtikrinančių glaudų Komisijos ir valstybių narių bendradarbiavimą;(25) kadangi, norėdama pasiūlyti, jei reikia, būtinus dalinius pakeitimus, per penkerius metus po šios direktyvos priėmimo Komisija privalo peržiūrėti išsamias šios direktyvos įgyvendinimo taisykles,PRIĖMĖ ŠIĄ DIREKTYVĄ:1 straipsnisTaikymo sritis1. Ši direktyva taikoma valstybėje narėje įsisteigusioms įmonėms, kurios pagal tarpvalstybinio paslaugų teikimo sistemą komandiruoja darbuotojus į kitos valstybės narės teritoriją pagal šio straipsnio 3 dalį.2. Ši direktyva netaikoma prekybinės laivininkystės įmonių personalui, dirbančiam jūroje.3. Ši direktyva taikoma tada, kai šio straipsnio 1 dalyje paminėtos įmonės imasi vienos iš šių tarpvalstybinių priemonių:a) savo sąskaita komandiruoja darbuotojus į kitos valstybės narės teritoriją ir duoda jiems nurodymus, vadovaudamosi sutartimi , sudaryta tarp darbuotojus komandiruojančios įmonės ir toje valstybėje narėje veikiančios šalies, kuriai bus teikiamos paslaugos, su sąlyga, kad komandiruotės metu komandiruojančioji įmonė ir darbuotojas saistomi darbo santykiais; arbab) komandiruoja darbuotojus į įstaigą arba grupės valdomą įmonę kitos valstybės narės teritorijoje, su sąlyga, kad komandiruotės metu komandiruojančioji įmonė ir darbuotojas saistomi darbo santykiais; arbac) kaip laikino įdarbinimo įmonė ar įdarbinimo agentūra samdo darbuotoją įmonei, kuri yra įsisteigusi ar veikia valstybės narės teritorijoje, su sąlyga, kad komandiruotės metu laikino įdarbinimo įmonė ar įdarbinimo agentūra ir darbuotojas saistomi darbo santykiais.4. Ne Bendrijoje įsisteigusioms įmonėms negali būti taikomos palankesnės sąlygos už tas, kurios taikomos valstybės narės teritorijoje įsisteigusioms įmonėms.2 straipsnisApibrėžimas1. Šioje direktyvoje "komandiruotasis darbuotojas" — tai darbuotojas, kuris ribotą laiką dirba kitos valstybės narės nei tos, kurioje jis paprastai dirba, teritorijoje.2. Šioje direktyvoje darbuotojo apibrėžimas yra nustatomas pagal valstybės narės, į kurios teritoriją darbuotojas yra komandiruotas, teisę.3 straipsnisDarbo sutarties sąlygos1. Valstybės narės užtikrina, kad, nepriklausomai nuo to, kokia teisė yra taikoma darbo santykiams, 1 straipsnio 1 dalyje paminėtos įmonės garantuoja į jų teritoriją komandiruotiems darbuotojams darbo sutarties sąlygas dėl toliau nurodytų dalykų, kuriuos toje valstybėje narėje, kurioje darbas yra atliekamas, reglamentuoja:- įstatymai ir kiti teisės aktai ir (arba)- kolektyvinės sutartys ar arbitražo sprendimai, kurie buvo paskelbti visuotinai taikytinais, kaip numatyta šio straipsnio 8 dalyje, jeigu jie yra susiję su priede išvardyta veikla:a) dėl maksimalaus darbo ir minimalaus poilsio laiko;b) dėl minimalių mokamų metinių atostogų trukmės;c) dėl minimalių užmokesčio normų, įskaitant viršvalandžių apmokėjimo normas; šis punktas netaikomas papildomo pensinio draudimo sistemoms;d) dėl darbuotojų, ypač laikino įdarbinimo įmonių siūlomų, samdos sąlygų;e) dėl darbuotojų sveikatos, higienos ir darbo saugos;f) dėl apsaugos priemonių, skirtų nėščių ar neseniai pagimdžiusių moterų, vaikų ir jaunimo darbo sutarties sąlygoms vykdyti;g) dėl vienodų sąlygų taikymo vyrams ir moterims bei kitų nediskriminavimo nuostatų.Šioje direktyvoje šio straipsnio 1 dalies c punkte paminėtų minimalių užmokesčio normų sąvoką apibrėžia valstybės narės, į kurios teritoriją darbuotojas yra komandiruojamas, nacionalinės teisės aktai ir (arba) praktika.2. Šio straipsnio 1 dalies pirmosios pastraipos b ir c punktai netaikomi, jei gaminio pradinį surinkimą ir (arba) pirmąjį instaliavimą atlieka gaminį tiekiančios įmonės kvalifikuoti darbuotojai ir (arba) specialistai, kai tai yra numatyta prekių tiekimo sutartyje ir yra būtina, norint naudotis patiektu gaminiu ir kai jų komandiruotės laikas neviršija aštuonių dienų.Ši nuostata netaikoma priede išvardytiems statybos darbams.3. 1 straipsnio 3 dalies a ir b punktuose nurodytais atvejais valstybės narės, pasikonsultavusios su darbdaviais ir darbuotojais bei laikydamosi savo tradicijų ir praktikos, gali nuspręsti netaikyti šio straipsnio 1 dalies pirmosios pastraipos c punkto, jei komandiruotės trukmė neviršija vieno mėnesio.4. Laikydamosi nacionalinių įstatymų ir (arba) praktikos, šio straipsnio 8 dalyje apibrėžtomis kolektyvinėmis sutartimis, reglamentuojančiomis vieną ar kelis veiklos sektorius, valstybės narės gali numatyti galimybę 1 straipsnio 3 dalies a ir b punktuose nurodytais atvejais netaikyti šio straipsnio 1 dalies pirmosios pastraipos c punkto ir valstybės narės sprendimo, priimto pagal šio straipsnio 3 dalį, jei komandiruotės trukmė neviršija vieno mėnesio.5. 1 straipsnio 3 dalies a ir b punktuose nurodytais atvejais valstybės narės gali leisti netaikyti šio straipsnio 1 dalies pirmosios pastraipos b ir c punktų, remdamosi tuo, kad bus atliekami nedideli darbai.Valstybės narės, kurios pasinaudoja šios dalies pirmojoje pastraipoje minėta galimybe, nustato kriterijus, kuriuos turi atitikti atliktinas darbas, kad jis būtų laikomas "nedideliu".6. Komandiruotės trukmė apskaičiuojama imant vienerių metų pamatinį laikotarpį nuo komandiruotės pradžios.Apskaičiuojant trukmę atsižvelgiama į visus ankstesnius laikotarpius, kai komandiruotasis darbuotojas atliko tam tikras pareigas.7. Šio straipsnio 1–6 dalys netrukdo taikyti darbuotojams palankesnių darbo sutarties sąlygų.Komandiruotpinigiai laikomi minimalaus darbo užmokesčio dalimi, nebent jie yra mokami kompensuojant su komandiruote susijusias faktiškąsias kelionės, buto ir maisto išlaidas.8. "Kolektyvinės sutartys arba arbitražo sprendimai, kurie buvo paskelbti visuotinai taikytinais" – tai kolektyvinės sutartys arba arbitražo sprendimai, kurių privalo laikytis visos tam tikros profesijos ar pramonės šakos įmonės konkrečioje geografinėje zonoje.Jei nėra sistemos, pagal kurią kolektyvinės sutartys arba arbitražo sprendimai skelbiami visuotinai taikytinais, kaip apibrėžta pirmojoje pastraipoje, valstybės narės gali nuspręsti remtis:- kolektyvinėmis sutartimis arba arbitražo sprendimais, kurie yra taikomi bendrai visoms panašioms tam tikros profesijos ar pramonės šakos įmonėms konkrečioje geografinėje zonoje, ir (arba)- darbdavių ir darbuotojų tipiškiausių organizacijų nacionaliniu lygiu pasirašytomis kolektyvinėmis sutartimis, kurios yra taikomos visoje nacionalinėje teritorijoje,su sąlyga, kad 1 straipsnio 1 dalyje paminėtoms įmonėms šios sutartys ir sprendimai užtikrina vienodų sąlygų taikymą sprendžiant šio straipsnio 1 dalies pirmojoje pastraipoje išvardytus klausimus tarp minėtųjų įmonių ir kitų šioje pastraipoje paminėtų įmonių, kurių padėtis yra vienoda.Tariama, kad vienodos sąlygos, kaip apibrėžta šiame straipsnyje, yra taikomos tada, kai nacionalinėms įmonėms, kurių padėtis yra vienoda:- konkrečioje vietoje arba tam tikrame sektoriuje taikomi tokie patys su šio straipsnio 1 dalies pirmojoje pastraipoje išvardytais dalykais susiję įpareigojimai, kokie yra taikomi darbuotojus komandiruojančioms įmonėms, ir- jos privalo vykdyti šiuos vienodą galią turinčius įpareigojimus.9. Valstybės narės gali nustatyti, kad 1 straipsnio 1 dalyje paminėtos įmonės turi garantuoti 1 straipsnio 3 dalies c punkte paminėtiems darbuotojams tokias pat sąlygas, kokios yra taikomos laikinai įdarbintiems darbuotojams toje valstybėje narėje, kurioje darbas yra atliekamas.10. Ši direktyva nedraudžia valstybėms narėms, laikantis Sutarties ir remiantis vienodų sąlygų taikymo principu, nacionalinėms įmonėms ir kitų valstybių įmonėms taikyti:- darbo sutarties sąlygų, reglamentuojančių kitokius nei išvardytieji 1 dalies pirmojoje pastraipoje klausimus tuo atveju, kai remiamasi valstybinės politikos nuostatomis,- darbo sutarties sąlygų, nustatytų kolektyvinėse sutartyse arba arbitražo sprendimuose, kaip numatyta 8 dalyje, ir reglamentuojančių kitokią veiklą nei nurodytoji priede.4 straipsnisBendradarbiavimas teikiant informaciją1. Kad ši direktyva būtų įgyvendinta, valstybės narės, laikydamosi nacionalinės teisės aktų ir (arba) praktikos, paskiria vieną ar kelias ryšio palaikymo tarnybas arba vieną ar kelias kompetentingas nacionalines institucijas.2. Valstybės narės sudaro sąlygas, kad valstybinės valdžios institucijos, kurios, laikydamosi nacionalinės teisės aktų, yra atsakingos už 3 straipsnyje nurodytų darbo sutarties sąlygų monitoringą, bendradarbiautų. Šis bendradarbiavimas pirmiausia apima atsakymus į pagrįstus tų valdžios institucijų prašymus suteikti informaciją apie tarpvalstybinę darbuotojų samdą, įskaitant akivaizdžius pažeidimus arba galimus neteisėtos tarpvalstybinės veiklos atvejus.Komisija ir pirmojoje pastraipoje paminėtos valdžios institucijos glaudžiai bendradarbiauja, kad būtų ištirti sunkumai, kurie gali kilti taikant 3 straipsnio 10 dalies nuostatas.Abipusė administracinė pagalba teikiama nemokamai.3. Visos valstybės narės imasi reikiamų priemonių, kad informacija apie 3 straipsnyje nurodytas darbo sutarties sąlygas būtų prieinama.4. Visos valstybės narės praneša kitoms valstybėms narėms ir Komisijai apie šio straipsnio 1 dalyje paminėtas ryšio palaikymo tarnybas ir (arba) kompetentingas institucijas.5 straipsnisPriemonėsJei nesilaikoma šios direktyvos nuostatų, valstybės narės imasi reikiamų priemonių.Jos visų pirma užtikrina, kad darbuotojai ir (arba) jų atstovai galėtų pasinaudoti atitinkamomis procedūromis, kad būtų galima užtikrinti šia direktyva nustatytų pareigų vykdymą.6 straipsnisJurisdikcijaSiekiant užtikrinti, kad būtų vykdoma 3 straipsnyje garantuota teisė į darbo sutarties sąlygas, gali būti pradėtos teisminės procedūros toje valstybėje narėje, į kurios teritoriją darbuotojas yra arba buvo komandiruotas, nepažeidžiant, kur taikoma, galiojančių tarptautinių susitarimų dėl jurisdikcijos pradėti procedūras kitoje valstybėje.7 straipsnisĮgyvendinimasIki 1999 m. gruodžio 16 d. valstybės narės priima įstatymus ir kitus teisės aktus, būtinus, kad būtų laikomasi šios direktyvos. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.8 straipsnisKomisijos peržiūraNe vėliau kaip iki 2001 m. gruodžio 16 d. Komisija peržiūri šios direktyvos taikymą, kad prireikus Tarybai galėtų pasiūlyti reikiamus pakeitimus.9 straipsnisŠi direktyva skirta valstybėms narėms.Priimta Briuselyje, 1996 m. gruodžio 16 d.Europos Parlamento varduPirmininkasK. HänschTarybos varduPirmininkasI. Yates[1] OL C 225, 1991 8 30, p.6 ir OL C 187, 1993 7 9, p. 5.[2] OL C 49, 1992 2 24, p. 41.[3] 1993 m. vasario 10 d. Europos Parlamento nuomonė (OL C 72, 1993 3 15, p. 78), 1996 m. birželio 3 d. Tarybos bendroji pozicija (OL C 220, 1996 7 29, p. 1) ir 1996 m. rugsėjo 18 d. Europos Parlamento sprendimas (dar nepaskelbtas Oficialiajame leidinyje). 1996 m. rugsėjo 24 d. Tarybos sprendimas.[4] OL L 266, 1980 10 9, p. 1.[5] OL L 149, 1971 7 5, p.2; Specialus leidinys 1971(II), p. 416. Reglamentas su paskutiniais pakeitimais, padarytais Reglamentu (EB) Nr.3096/95 (OL L 335, 1995 12 30, p. 10).--------------------------------------------------PRIEDAS3 straipsnio 1 dalies antrojoje įtraukoje nurodyta veikla apima visus darbus, susijusius su statyba, remontu, priežiūra, pastatų rekonstravimu ar griovimu, visų pirma:1) žemės kasimo darbus,2) žemės stumdymo darbus,3) faktinius statybos darbus,4) surenkamųjų elementų surinkimą ir išmontavimą,5) įrengimą arba instaliavimą,6) perplanavimą,7) atnaujinimą,8) remontą,9) išmontavimą,10) griovimą,11) aptarnavimą,12) priežiūrą, dažymą ir valymą,13) tobulinimą.--------------------------------------------------


title: 1996 m. birželio 3 d. Tarybos direktyva 96/35/EB dėl pavojingų krovinių vežimo keliais, geležinkeliais ir vidaus vandenų keliais saugos instruktorių skyrimo ir jų profesinės kvalifikacijos

text:
Svarbus teisinis pranešimas

|

31996L0035

Oficialusis leidinys L 145 , 19/06/1996 p. 0010 - 0015

		Tarybos direktyva 96/35/EB1996 m. birželio 3 d.dėl pavojingų krovinių vežimo keliais, geležinkeliais ir vidaus vandenų keliais saugos instruktorių skyrimo ir jų profesinės kvalifikacijosEUROPOS SĄJUNGOS TARYBA,atsižvelgdama į Europos Bendrijos steigimo sutartį, ypač į jos 75 straipsnį,atsižvelgdama į Komisijos pasiūlymą [1],atsižvelgdama į Ekonomikos ir socialinių reikalų komiteto nuomonę [2],laikydamasi Sutarties 189c straipsnyje nustatytos tvarkos [3],kadangi per daugelį metų valstybėse narėse ir tarptautiniu mastu vežamų pavojingų krovinių kiekiai gerokai padidėjo tuo padidindami avarijų riziką;kadangi kai kurių avarijų, pasitaikančių vežant pavojingus krovinius, priežastis gali būti nepakankamas tokiam vežimui būdingos rizikos žinojimas;kadangi, baigiant kurti bendrą transporto rinką, būtina gerinti prevencijos priemones dėl tokiam vežimui būdingos rizikos;kadangi 1989 m. birželio 12 d. Tarybos direktyva 89/391/EEB dėl priemonių darbuotojų saugai ir sveikatos apsaugai darbe gerinti nustatymo [4] nenurodo priemonių, skirtų pavojingų krovinių vežimui būdingos rizikos prevencijai;kadangi turėtų būti reikalaujama, kad įmonėse, susijusiose su pavojingų krovinių vežimu arba su juo susijusiu pakrovimu ar iškrovimu, būtų laikomasi pavojingų krovinių vežimui keliais, geležinkeliais ar vidaus vandenų keliais būdingos rizikos prevencijos taisyklių; kadangi dėl to turėtų būti nustatytas atitinkamą profesinį pasirengimą turinčių pavojingų krovinių vežimo saugos instruktorių skyrimas;kadangi tokių saugos instruktorių profesinio pasirengimo tikslas turi būti tokiam vežimui taikomų svarbiausių įstatymų ir kitų teisės aktų nuostatų žinojimas;kadangi valstybės narės turi nustatyti bendrus minimalius profesinio pasirengimo reikalavimus, tikrinamus laikant egzaminą;kadangi valstybės narės turi išduoti Bendrijos pavyzdžio pažymėjimus, patvirtinančius instruktorių profesinę kvalifikaciją, kad tokių pažymėjimų turėtojai paskui visoje Bendrijoje galėtų verstis šiuo verslu;kadangi saugos instruktorių profesinė kvalifikacija padės gerinti jų teikiamos paslaugos kokybę naudotojų labui; kadangi tokia profesinė kvalifikacija taip pat padės sumažinti avarijų, galinčių padaryti nepataisomą žalą aplinkai ir sunkius sužalojimus kitiems asmenims, kurie gali liesti pavojingus krovinius, riiką,PRIĖMĖ ŠIĄ DIREKTYVĄ:1 straipsnisTikslasValstybės narės, pagal šios direktyvos reikalavimus, imasi visų būtinų priemonių užtikrinti, kad ne vėliau kaip nuo 1999 m. gruodžio 31 d. įmonėse, kurių veikla susijusi su pavojingų krovinių vežimu keliais, geležinkeliais ar vidaus vandenų keliais arba su jų pakrovimu ar iškrovimu, būtų paskirtas vienas ar daugiau pavojingų krovinių vežimo saugos instruktorių, atsakingų už pagalbą, siekiant užkirsti kelią šiai veiklai būdingai rizikai žmonėms, turtui ir aplinkai.2 straipsnisSąvokų apibrėžimaiŠioje direktyvoje:a) "įmonė" - tai kiekvienas pelno siekiantis ar jo nesiekiantis fizinis ar juridinis asmuo, pelno siekianti ar jo nesiekianti juridinio asmens statuso neturinti asmenų asociacija, grupė arba oficiali institucija, nepaisant to, ar ji pati yra juridinis asmuo ar pavaldi juridinio asmens statusą turinčiai institucijai, kurie veža, pakrauna ar iškrauna pavojingus krovinius;b) "pavojingų krovinių vežimo saugos instruktorius" (toliau "instruktorius") - tai bet kuris 4 straipsnyje apibrėžtoms užduotims ir funkcijoms atlikti įmonės vadovo paskirtas asmuo, turintis 5 straipsnyje nustatytą profesinio pasirengimo pažymėjimą;c) "pavojingi kroviniai" - tai kroviniai, apibrėžti 1994 m. lapkričio 21 d. Tarybos direktyvos 94/55/EB dėl valstybių narių teisės aktų dėl pavojingų krovinių vežimo keliais suderinimo [5] A priede;d) "veikla" - tai pavojingų krovinių vežimas keliais, geležinkeliais ar vidaus vandenų keliais, išskyrus valstybės narės vidaus vandenų kelius, nesijungiančius su kitų valstybių narių vidaus vandenų keliais, bei tų prekių pakrovimas ir iškrovimas.3 straipsnisTaikymo išimtysValstybės narės gali nustatyti, kad ši direktyva netaikoma įmonėms:a) kurių veikla susijusi su pavojingų krovinių vežimu transporto priemonėmis, priklausančiomis ginkluotosioms pajėgoms, arba už kurias ginkluotosios pajėgos atsako;b) kurių veikla susijusi su kiekiais kiekviename transporto vienete, mažesniais už nustatytus kraštiniuose numeriuose 10010 ir 10011 Direktyvos 94/55/EB B priede arbac) kurių pagrindinė ar papildoma veikla nėra pavojingų krovinių vežimas arba su juo susijęs pakrovimas ar iškrovimas, bet kurios kartais valstybės mastu užsiima mažą pavojų ir taršos riziką keliančių pavojingų krovinių vežimu ar su juo susijusiu pakrovimu ar iškrovimu.4 straipsnisInstruktoriaus vaidmuo ir jo skyrimas1. Pagrindinė instruktoriaus užduotis? įmonės vadovo atsakomybe visomis tinkamomis priemonėmis ir visais tinkamais veiksmais, neperžengiant įmonės atitinkamos veiklos ribų, palengvinti tos veiklos atlikimą pagal taikomas taisykles ir pačiu saugiausiu būdu. Jis atlieka I priede nurodytas su įmonės veikla susijusias pareigas.2. Instruktorius gali būti ir įmonės vadovas, kitas pareigas įmonėje turintis asmuo arba tos įmonės netiesiogiai samdomas asmuo, jeigu jis gali atlikti instruktoriaus pareigas.3. Kiekviena atitinkama įmonė paprašyta praneša kiekvienos valstybės narės tam tikslui paskirtai kompetentingai institucijai ar įstaigai apie savo instruktoriaus tapatybę.5 straipsnisProfesinio pasirengimo pažymėjimas1. Instruktorius privalo turėti atitinkamai transporto rūšiai ar rūšims galiojantį Bendrijos pavyzdžio profesinio pasirengimo pažymėjimą (toliau - pažymėjimas). Šį pažymėjimą išduoda kiekvienos valstybės narės tam tikslui paskirta kompetentinga institucija ar įstaiga.2. Kad gautų pažymėjimą, kandidatas įgyja profesinį pasirengimą ir išlaiko valstybės narės kompetentingos institucijos patvirtintą egzaminą.3. Pagrindiniai profesinio rengimo tikslai? suteikti kandidatams pakankamai žinių apie pavojingų krovinių vežimui būdingą riziką, atitinkamoms transporto rūšims taikomus įstatymus ir kitus teisės aktus bei I priede išvardytas pareigas.4. Egzaminas turi apimti bent II priede išvardytas temas.5. Pažymėjimas turi atitikti III priede nustatytą formą.6. Pažymėjimą pripažįsta visos valstybės narės.6 straipsnisPažymėjimo galiojimasPažymėjimas galioja penkerius metus. Pažymėjimo galiojimo laikotarpis automatiškai pratęsiamas dar penkeriems metams tuo atveju, jei per pastaruosius jo galiojimo metus jo turėtojas lankė kompetentingos institucijos patvirtintus kvalifikacijos kėlimo kursus arba išlaikė jos patvirtintą egzaminą.7 straipsnisPranešimai apie avarijasKai atitinkamai įmonei vežant, pakraunant ar iškraunant pavojingus krovinius įvykusi avarija paveikia asmenį, turtą ar aplinką arba padaro žalą turtui ar aplinkai, instruktorius, surinkęs visą reikalingą informaciją, įmonės vadovybei arba vietinės valdžios institucijai parengia pranešimą apie tą avariją.Tas pranešimas nepakeičia įmonės vadovybės pranešimo, kurio valstybėse narėse gali būti reikalaujama pagal kitus tarptautinės, Bendrijos ar nacionalinės teisės aktus.8 straipsnisDirektyvos derinimasPataisos, reikalingos šiai direktyvai derinti su mokslo ir technikos pažanga jos taikymo srityse, priimamos 9 straipsnyje nustatyta tvarka.9 straipsnis1. Komisijai padeda pagal Direktyvos 94/55/EB 9 straipsnį įsteigtas Pavojingų krovinių vežimo komitetas, toliau vadinamas "komitetu", kurį sudaro valstybių narių atstovai ir kuriam pirmininkauja Komisijos atstovas.2. Komisijos atstovas komitetui pateikia priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas, atsižvelgdamas į klausimo skubumą. Nuomonė priimama balsų dauguma, kuri yra nustatyta Sutarties 148 straipsnio 2 dalyje tiems atvejams, kai Taryba turi priimti sprendimą remdamasi Komisijos pasiūlymu. Valstybių narių atstovų komitete balsai skaičiuojami taip, kaip paskirstyta tame straipsnyje. Pirmininkas nebalsuoja.3. a) Komisija patvirtina numatytas priemones, jeigu jos atitinka komiteto nuomonę.b) kai numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.Jeigu nuo pateikimo dienos, kai klausimas buvo perduotas Tarybai, ji per tris mėnesius nepriima jokio sprendimo, pasiūlytas priemones patvirtina Komisija.10 straipsnisŠi direktyva neturi poveikio Direktyvoje 89/391/EEB ir atskirose jos įgyvendinimo direktyvose nustatytoms darbuotojų saugos ir sveikatos darbe nuostatoms.11 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1999 gruodžio 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, patvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.12 straipsnisŠi direktyva skirta valstybėms narėms.Priimta Liuksemburge, 1996 m. birželio 3 d.Tarybos varduPirmininkasT. Treu[1] OL C 185, 1991 7 17, p. 5 ir OL C 233, 11.9.1992, p. 5.[2] Nuomonė pateikta 1991 m. lapkričio 27 d. (OL C 40, 1992 2 17, p. 46).[3] 1992 m. gegužės 15 d. Europos Parlamento nuomonė (OL C 150, 1992 06 15, p. 332), 1995 m. spalio 6 d. Tarybos bendroji pozicija (OL C 297, 1995 11 10, p. 13) ir 1996 m. sausio 17 d. Europos Parlamento sprendimas (OL C 32, 1996 2 05, p. 49).[4] OL L 183, 1989 6 29, p. 1.[5] OL L 319, 1994 12 12, p. 7.--------------------------------------------------I PRIEDAS4 STRAIPSNIO 1 DALYJE MINĖTO INSTRUKTORIAUS PAREIGOSInstruktorius pirmiausia atlieka šias pareigas:- prižiūri, kaip laikomasi pavojingų krovinių vežimą reglamentuojančių taisyklių,- pataria savo įmonei pavojingų krovinių vežimo klausimais,- savo įmonės vadovybei arba vietinės valdžios institucijai rengia įmonės veiklos vežant pavojingus krovinius metinę ataskaitą. Tokios metinės ataskaitos laikomos penkerius metus ir pareikalavus pateikiamos valstybės institucijoms.Instruktorius taip pat prižiūri su atitinkama įmonės veikla susijusius konkrečius veiksmus ir jų atlikimo tvarką:- kaip laikomasi vežamų pavojingų krovinių identifikavimą reglamentuojančių taisyklių,- kaip įmonė, pirkdama transporto priemones, atsižvelgia į specialius reikalavimus, kurie joms keliami dėl to, kad jomis vežami pavojingi kroviniai,- kaip tikrinama pavojingiems kroviniams vežti, pakrauti ar iškrauti naudojama įranga,- ar tinkamai mokomi įmonės darbuotojai ir tvarkoma tokio mokymo registracija,- ar tinkamai įgyvendinamos atitinkamos neatidėliotinos priemonės įvykus avarijai ar autoįvykiui, kuris gali pakenkti saugai vežant, pakraunant ar iškraunant pavojingus krovinius,- kaip tiriami ir prireikus rengiami pranešimai apie avarijas, autoįvykius ar didelius pažeidimus, užfiksuotus vežant, pakraunant ar iškraunant pavojingus krovinius,- kaip įgyvendinamos atitinkamos priemonės siekiant išvengti avarijų, autoįvykių ar didesnių pažeidimų pasikartojimo,- kaip atsižvelgiama į teisines nuostatas ir specialius reikalavimus, susijusius su pavojingų krovinių vežimu parenkant subrangovus ar trečiąsias šalis ir naudojantis jų paslaugomis,- kaip tikrinama, ar su pavojingų krovinių vežimu, pakrovimu ar iškrovimu susiję darbuotojai žino tikslią veiklos tvarką ir nurodymus,- kaip taikomos priemonės, kuriomis siekiama padidinti pavojingų krovinių vežimui, pakrovimui ir iškrovimui būdingos rizikos supratimą,- kaip laikomasi tikrinimo tvarkos užtikrinant, kad transporto priemonėse būtų privalomi transporto dokumentai ir saugos priemonės, ir kad šie dokumentai ir priemonės atitinka jiems keliamus reikalavimus,- kaip laikomasi tikrinimo tvarkos užtikrinant pakrovimo ir iškrovimo taisyklių laikymosi.--------------------------------------------------II PRIEDAS5 STRAIPSNIO 4 DALYJE PAMINĖTOS TEMOSŽinių minimumas, kurio reikalaujama pažymėjimui gauti, turi apimti bent šias temas:I. Bendrosios prevencinės ir saugos priemonės:- žinios apie padarinių, kuriuos gali sukelti su pavojingais kroviniais susijusi avarija, tipus,- žinios apie svarbiausias avarijų priežastis.II. Naudojamą transporto rūšį reglamentuojančių nacionalinės teisės, Bendrijos standartų, tarptautinių konvencijų ir susitarimų nuostatos, kurių svarbiausios:1) pavojingų krovinių klasifikavimas:- tirpalų ir mišinių klasifikavimo tvarka,- medžiagų aprašo struktūra,- pavojingų krovinių klasės ir jų klasifikavimo principai,- vežamų pavojingų medžiagų ir gaminių pobūdis,- jų fizinės, cheminės ir toksikologinės savybės;2) bendrieji reikalavimai pakuotei, įskaitant cisternas, konteinerines cisternas ir kt:- pakavimo, kodifikavimo ir žymėjimo tipai,- reikalavimai pakuotei ir nurodymai dėl pakuotės išbandymo,- pakuotės būklė ir periodiški patikrinimai;3) pavojaus ir pavojaus identifikavimo ženklai:- simboliai pavojaus identifikavimo ženkluose,- pavojaus ženklų išdėstymas ir nuėmimas,- ženklinimas pavojaus ir pavojaus identifikavimo ženklais;4) įrašai transporto dokumentuose:- transporto dokumentuose pateikiama informacija,- siuntėjo deklaracija dėl krovinio atitikties;5) siuntimo būdas ir vežimo apribojimai:- vežimas visiškai pakrovus,- vežimas palaidai,- vežimas dideliais biraliniais konteineriais,- vežimas konteineriais,- vežimas stacionariomis ar nuimamomis cisternomis;6) keleivių vežimas;7) draudimas krauti mišriai ir atsargos priemonės;8) medžiagų atskyrimas;9) vežamų krovinių kiekių ribojimas ir leistini kiekiai;10) tvarkymas ir sukrovimas:- pakrovimas ir iškrovimas (užpildymo lygis),- sukrovimas ir atskyrimas;11) valymas ir (arba) degazavimas prieš pakrovimą ir po iškrovimo;12) transporto priemonės įgula/ekipažas: profesinis parengimas;13) transporto priemonės dokumentai:- transporto dokumentas,- raštiškos instrukcijos,- transporto priemonės tinkamumo patvirtinimo sertifikatas,- kelių transporto priemonės vairuotojo profesinio pasirengimo pažymėjimas,- profesinio pasirengimo vežti vidaus vandenų keliais atestatas,- visų nukrypimų kopijos,- kiti dokumentai;14) saugos nurodymai: nurodymų įgyvendinimas ir vairuotojo saugos priemonės;15) įsipareigojimai dėl priežiūros: automobilių statymas;16) eismo ir navigacijos taisyklės ir apribojimai;17) eksploataciniai ir avariniai teršalų) nuotėkiai;18) vežimo įrangai taikomi reikalavimai.--------------------------------------------------III PRIEDAS5 STRAIPSNIO 5 DALYJE MINĖTO PAŽYMĖJIMO FORMA+++++ TIFF +++++--------------------------------------------------


title: 2008 m. liepos 25 d. Komisijos direktyva 2008/78/EB, iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą propikonazolį (Tekstas svarbus EEE)

text:
26.7.2008

               LT

               Europos Sąjungos oficialusis leidinys

               L 198/44

      KOMISIJOS DIREKTYVA 2008/78/EB
   2008 m. liepos 25 d.
   iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą propikonazolį
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) nustatytas veikliųjų medžiagų, kurias reikėtų įvertinti, kad jas būtų galima įtraukti į Direktyvos 98/8/EB I, IA arba IB priedą, sąrašas. Tame sąraše yra propikonazolis.

               (2)

               Vadovaujantis Reglamentu (EB) Nr. 1451/2007 pagal Direktyvos 98/8/EB 11 straipsnio 2 dalį buvo įvertinta, ar propikonazolį galima naudoti 8-to tipo produktams – medienos antiseptikams, apibrėžtiems Direktyvos 98/8/EB V priede.

               (3)

               Suomija buvo paskirta ataskaitą rengiančia valstybe nare ir 2006 m. balandžio 5 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento Nr. 1451/2007 14 straipsnio 4 ir 6 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2007 m. lapkričio 29 d. įtraukė į vertinimo ataskaitą.

               (5)

               Vertinant propikonazolį neliko jokių neišspręstų ar susirūpinimą keliančių klausimų, kuriuos turėtų spręsti Pavojaus sveikatai ir aplinkai mokslinis komitetas.

               (6)

               Remiantis atliktais tyrimais galima daryti išvadą, kad biocidinius produktus, kurių sudėtyje yra propikonazolio, naudojant kaip medienos antiseptikus turėtų būti tenkinami Direktyvos 98/8/EB 5 straipsnio reikalavimai. Todėl propikonazolį reikėtų įtraukti į I priedą, 8-to tipo produktų grupę, siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurių sudėtyje yra propikonazolio ir kurie naudojami kaip medienos antiseptikai, autorizacijos liudijimai, kaip numatyta Direktyvos 98/8/EB 16 straipsnio 3 dalyje. Tačiau buvo nustatyta, kad medieną apdirbant vietoje atvirame ore ir apdirbtą medieną paliekant džiūti ore kyla neleistinas pavojus. Taip naudojamų produktų autorizacijos liudijimai bus išduodami tik tuomet, jei bus pateikti duomenys, įrodantys, kad naudojant šiuos produktus nekyla neleistinas pavojus aplinkai.

               (7)

               Atsižvelgiant į vertinimo ataskaitos išvadas, reikėtų reikalauti, kad produktai, kurių sudėtyje yra propikonazolio ir kurie naudojami kaip medienos antiseptikai, būtų naudojami su tinkamomis asmeninėmis saugos priemonėmis, kad būtų taikomos pavojaus mažinimo priemonės siekiant apsaugoti dirvožemio ir vandens vietas ir kad būtų pateikiamos susijusios instrukcijos pagal Direktyvos 98/8/EB 10 straipsnio 2 dalies i) punkto d) papunktį.

               (8)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos propikonazolio, būtų sudarytos vienodos rinkos sąlygos ir kad biocidinių produktų rinka tinkamai veiktų.

               (9)

               Veiklioji medžiaga turėtų būti įtraukta į I priedą praėjus tinkamam laikotarpiui, kad valstybės narės ir suinteresuotosios šalys galėtų pasirengti laikytis naujųjų reikalavimų ir kad dokumentus parengę pareiškėjai galėtų pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c) punkto ii) papunktį prasideda nuo medžiagos įtraukimo dienos.

               (10)

               Po veikliosios medžiagos įtraukimo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra propikonazolio, naudojimo 8-to tipo produktams autorizacijos liudijimus, siekiant užtikrinti jų atitiktį Direktyvai 98/8/EB.

               (11)

               Todėl Direktyva 98/8/EB turėtų būti atitinkamai iš dalies pakeista.

               (12)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   Perkėlimas į nacionalinę teisę
   1.   Valstybės narės ne vėliau kaip iki 2009 m. kovo 31 d. priima ir paskelbia įstatymus ir kitus teisės aktus, kurie įgyvendina šią direktyvą. Jos nedelsdamos pateikia Komisijai tų nuostatų tekstą ir tų nuostatų bei šios direktyvos atitikmenų lentelę.
   Jos taiko tas nuostatas nuo 2010 m. balandžio 1 d.
   Priimdamos tas nuostatas valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Nuorodų darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2008 m. liepos 25 d.

            Komisijos vardu

         Stavros DIMAS

            Komisijos narys

      (1)  OL L 123, 1998 4 24, p. 1. Direktyva su paskutiniais pakeitimais, padarytais Direktyva 2008/31/EB (OL L 81, 2008 3 20, p. 57).

      (2)  OL L 325, 2007 12 11, p. 3.

      PRIEDAS
      Į Direktyvos 98/8/EB I priedą įtraukiamas šis įrašas Nr. 8:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „8

                     propikonazolis

                     1-[[2-(2,4-dichlorfenil)-4-propil-1,3-dioksolan-2-il]metil]-1H-1,2,4-triazolis
                     EB Nr.: 262-104-4
                     CAS Nr.: 60207-90-1

                     930 g/kg

                     2010 m. balandžio 1 d.

                     2012 m. kovo 31 d.

                     2020 m. kovo 31 d.

                     8

                     Valstybės narės užtikrina, kad autorizacijos liudijimai būtų išduodami tik jei laikomasi šių reikalavimų:
                     Atsižvelgiant į pavojaus vertinimo metu padarytas prielaidas, pramoniniam ir (arba) profesionaliam naudojimui skirti produktai privalo būti naudojami su tinkamomis asmeninėmis saugos priemonėmis, jei produkto autorizacijos liudijimo paraiškoje neįrodoma, kad pavojų produktą naudojantiems pramonėje arba profesionaliems naudotojams galima sumažinti iki leistino lygio kitomis priemonėmis.
                     Atsižvelgiant į nustatytą dirvožemio ir vandens vietoms keliamą pavojų, privalu imtis atitinkamų pavojaus mažinimo priemonių siekiant apsaugoti tas vietas. Visų pirma, pramoninių produktų etiketėse ir (arba) saugos duomenų lapuose nurodoma, kad ką tik apdirbta mediena po apdirbimo privalo būti laikoma patalpoje po stogu arba ant nepralaidaus kieto pagrindo, kad būtų išvengta tiesioginio nutekėjimo į dirvožemį ar vandenį, o nutekėjusį kiekį turi būti galima surinkti ir pakartotinai panaudoti arba pašalinti.
                     Be to, autorizacijos liudijimai negali būti išduodami produktams, skirtiems medienai apdirbti vietoje atvirame ore ir medienai, kuri bus palikta džiūti, apdirbti, jeigu nepateikiami duomenys, kuriais įrodoma, kad produktas atitiks 5 straipsnio ir VI priedo reikalavimus taikant, jei to reikia, tinkamas pavojaus mažinimo priemones.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos tinklavietėje http://ec.europa.eu/comm/environment/biocides/index.htm